HU Az Európai Unió Hivatalos Lapja C 365/268

JELENTÉS

a Belső Piaci Harmonizációs Hivatal 2012-es pénzügyi évre vonatkozó éves beszámolójáról a Hivatal válaszaival együtt

2013/C 365/37

BEVEZETÉS

1. Az alicantei székhelyű Belső Piaci Harmonizációs Hivatalt (a továbbiakban: a Hivatal, más néven OHIM) a 207/2009/EK rendelet (1) által hatályon kívül helyezett és felváltott 40/94/EK tanácsi rendelet (2) hozta létre. A Hivatal feladata a védjegyekkel és a formatervezéssel kapcsolatos uniós jogszabályok végrehajtása, amelyek egységes oltalmat biztosítanak a vállalkozások számára az Európai Unió teljes területén (3).

A MEGBÍZHATÓSÁGI NYILATKOZATOT ALÁTÁMASZTÓ INFORMÁCIÓK

2. A Számvevőszék ellenőrzési koncepciója analitikus ellenőrzési eljárásokat, tranzakciók közvetlen tesztelését, valamint a Hivatal felügyeleti és kontrollrendszereiben alkalmazott fő kontrollmechanizmusok értékelését foglalja magában. Mindez kiegészül (adott esetben) még más ellenőrök munkájából származó bizonyítékokkal, valamint a vezetői teljességi nyilatkozatok elemzésével.

MEGBÍZHATÓSÁGI NYILATKOZAT

3. Az Európai Unió működéséről szóló szerződés 287. cikke alapján a Számvevőszék ellenőrizte a következőket: a) a Hivatal éves beszámolója, amely a 2012. december 31-én véget ért pénzügyi évre vonatkozó pénzügyi kimutatásokból (4) és a költségvetés végrehajtásáról szóló jelentésekből (5) áll, és b) a beszámoló alapjául szolgáló tranzakciók jogszerűsége és szabályszerűsége.

A vezetés felelőssége

4. A 2343/2002/EK, Euratom bizottsági rendelet (6) 33. és 43. cikke szerint a vezetés felelőssége a Hivatal éves beszámolójának elkészítése és valós bemutatása, valamint a beszámoló alapjául szolgáló tranzakciók jogszerűsége és szabályszerűsége: a) A Hivatal éves beszámolója tekintetében a vezetés felelősségi körébe tartozik: az – akár csalásból, akár tévedésből eredő lényeges hibáktól mentes – pénzügyi kimutatások elkészítését és valós bemutatását lehetővé tévő belső kontrollrendszer kialakítása, megvalósítása és fenntartása; a Bizottság számvitelért felelős tisztviselője által elfogadott számviteli szabályok (7) alapján megfelelő számviteli politika megválasztása és alkalmazása; és a körülményeknek megfelelően ésszerű számviteli becslések készítése. Az elnök hagyja jóvá a Hivatal éves beszámolóját azután, hogy a számvitelért felelős tisztviselő az összes rendelkezésre álló információ alapján egy olyan kísérő nyilatkozattal egyetemben elkészítette azt, amelyben a tisztviselő többek között kijelenti, hogy ésszerű bizonyossággal rendelkezik afelől, hogy a beszámoló minden lényeges szempontból valós és hű képet ad a Hivatal pénzügyi helyzetéről. b) A vezetés felelőssége a mögöttes tranzakciók jogszerűsége és szabályszerűsége, illetve a gondos pénzgazdálkodás elveinek követése tekintetében abban áll, hogy ki kell alakítania, meg kell valósítania és fenn kell tartania egy olyan eredményes és hatékony belső kontrollrendszert, amely megfelelő felügyelettel és alkalmas intézkedésekkel képes megakadályozni a szabálytalanságokat és csalásokat, illetve szükség esetén jogi eljárásokkal képes visszaszerezni a tévesen kifizetett vagy felhasznált pénzösszegeket.

Az ellenőr felelőssége

5. A Számvevőszék feladata, hogy ellenőrzései alapján megbízhatósági nyilatkozatot készítsen az Európai Parlament és a Tanács számára (8) az éves beszámoló megbízhatóságára és a mögöttes tranzakciók jogszerűségére és szabályszerűségére vonatkozóan. A Számvevőszék az IFAC nemzetközi ellenőrzési standardjai és etikai kódexe, valamint a legfőbb ellenőrzési intézmények nemzetközi standardjai (INTOSAI) szerint végzi ellenőrzését. Ezek a standardok megkövetelik, hogy a Számvevőszék az ellenőrzést úgy tervezze meg és végezze el, hogy kellő bizonyosságot szerezhessen arra nézve, hogy a Hivatal éves beszámolója nem tartalmaz lényeges hibákat és az alapjául szolgáló tranzakciók jogszerűek és szabályszerűek.

6. Az ellenőrzés olyan eljárásokat foglal magában, amelyek révén ellenőrzési bizonyíték szerezhető a beszámolóban szereplő összegekről és információkról, valamint a mögöttes tranzakciók jogszerűségéről és szabályszerűségéről. Az eljárások kiválasztása az ellenőrnek egy arra irányuló kockázatelemzés alapján kialakított szakmai megítélésétől függ, hogy milyen valószínűséggel fordulhat elő – akár csalás, akár tévedés okozta – lényeges hiba a beszámolóban, illetve lényeges szabályszerűtlenség az annak alapjául szolgáló tranzakciókban. Az említett kockázatértékeléskor az ellenőr mérlegeli a szervezetnek a beszámoló elkészítése és valós bemutatása szempontjából releváns belső kontrollmechanizmusait, valamint a beszámoló alapjául szolgáló tranzakciók jogszerűségének és szabályszerűségének biztosítása céljából alkalmazott felügyeleti és kontrollrendszereit, és a körülményeknek megfelelő ellenőrzési eljárásokat alakít ki. Az ellenőrzés része továbbá az alkalmazott számviteli politika megfelelőségének, a számviteli becslések ésszerűségének és a beszámoló általános bemutatásának értékelése.

7. A Számvevőszék megítélése szerint a rendelkezésére álló ellenőrzési bizonyítékok elégséges és megfelelő alapot nyújtanak a megbízhatósági nyilatkozat elkészítéséhez.

Vélemény a beszámoló megbízhatóságáról

8. A Számvevőszék véleménye szerint a Hivatal éves beszámolója minden lényeges szempontból híven és pénzügyi szabályzata előírásainak, valamint a Bizottság számvitelért felelős tisztviselője által elfogadott számviteli szabályoknak megfelelően tükrözi a 2012. december 31-i pénzügyi helyzetet, illetve a tárgyévben lezajlott gazdasági és pénzforgalmi események eredményét.

Vélemény a beszámoló alapjául szolgáló tranzakciók jogszerűségéről és szabályszerűségéről

9. A Számvevőszék véleménye szerint a 2012. december 31-én véget ért évre vonatkozó éves beszámoló alapjául szolgáló tranzakciók minden lényeges szempontból jogszerűek és szabályszerűek.

10. Az alábbi megjegyzések nem kérdőjelezik meg a Számvevőszék véleményeinek érvényét.

MEGJEGYZÉSEK A KÖLTSÉGVETÉSI GAZDÁLKODÁSRÓL

11. A 2011-ről 2012-re áthozott 31,9 millió eurós lekötött előirányzatokból 4,16 millió eurót (13 %-ot) töröltek 2012-ben. Ebből az összegből 1,93 millió euró kapcsolódott olyan tagállamokkal kötött együttműködési megállapodásokhoz, amelyeknél a hozzárendelt összeget nem használták fel teljesen.

12. 2012-ben a lekötött előirányzatok aránya összesen 93 %-ot tett ki, ami azt mutatja, hogy a kötelezettségvállalások időben megtörténtek. Nagy volt azonban a lekötött előirányzatok 2013-ra való átvitele, összesen 36,7 millió euró (az összes lekötött előirányzat 19 %-a), amelyből 21,7 millió euró kapcsolódott a II. címhez (Igazgatási kiadások) és 14,1 millió euró a III. címhez (Operatív kiadások). Az átvitelek nagy arányának oka az volt,hogy egyes 2012-ben leszállított áruk és teljesített szolgáltatások számlái későn érkeztek be. Konkrétabban, a II. címre az átvitelek nagy aránya részben a Hivatal új épületével kapcsolatos többéves szerződésekből (6,09 millió euró) és informatikai fejlesztések (7,67 millió euró) beszerzéséből tevődik össze. A III. cím esetében az átvitelek főleg olyan, a tagállamokkal aláírt együttműködési megállapodásokhoz kapcsolódnak, amelyekre vonatkozóan költségelszámolást csak 2013-ban kellett benyújtani (8,13 millió euró). Ráadásul csak 2012 utolsó hónapjaiban rendeltek meg fordítási szolgáltatásokat (5,43 millió euró), amelyek kifizetése csak 2013-ban vált esedékessé.

AZ ELŐZŐ ÉVI MEGJEGYZÉSEK HASZNOSULÁSA

13. Az I. melléklet áttekintést ad a Számvevőszék előző évi megjegyzései nyomán tett helyesbítő intézkedésekről.

Ezt a jelentést dr. Louis GALEA számvevőszéki tag elnökletével a IV. kamara a 2013. szeptember 10-i ülésén, Luxembourgban fogadta el. a Számvevőszék nevében Vítor Manuel da SILVA CALDEIRA elnök

(1) HL L 78., 2009.3.24., 1. o.

(2) HL L 11., 1994.1.14., 1. o.

(3) A Hivatal hatáskörét és tevékenységeit a tájékoztató jellegű II. melléklet foglalja össze. It is presented for information purposes.

(4) Ezek a következőkből állnak: a mérleg, az eredménykimutatás, a cash-flow kimutatás, a nettó eszközök változását feltüntető kimutatás, és a számviteli politika meghatározó alapelveit és további magyarázatokat tartalmazó összegzés.

(5) Ezek a költségvetési eredménykimutatásból és a költségvetési eredménykimutatás mellékletéből állnak.

(6) HL L 357., 2002.12.31., 72. o.

(7) A Bizottság számvitelért felelős tisztviselője által elfogadott számviteli szabályok a Könyvvizsgálók Nemzetközi Szövetsége (IFAC) által kibocsátott Nemzetközi Költségvetési Számviteli Standardokra (IPSAS), illetve adott esetben a Nemzetközi Számviteli Standard Testület (IASB) által kibocsátott Nemzetközi Számviteli Standardokra (IAS)/Nemzetközi Pénzügyi Beszámolási Standardokra (IFRS) támaszkodnak.

(8) Az 1605/2002/EK, Euratom tanácsi rendelet 185. cikkének (2) bekezdése (HL L 248., 2002.9.16., 1. o.).

I. MELLÉKLET Az előző évi megjegyzések hasznosulása Év A Számvevőszék megjegyzése A helyesbítő intézkedés állapota (végrehajtva/folyamatban/végrehajtandó/n.a.) 2011 A Számvevőszék több hiányosságot állapított meg a Hivatal és az Unió Szerveinek Fordítóközpontja (CDT) között 2011-ben kötött szolgáltatásszintű megállapodás tekintetében. A megállapodást a Hivatal 2011. június 20-án írta alá és a 10. cikk értelmében 2011. január 1-jétől kellett alkalmazni. A szerződés teljesítése tehát már annak aláírása előtt megkezdődött. A CDT kérésére a Hivatal 1,8 millió EUR kompenzációs kifizetést (1) folyósított. Ráadásul ennek a kifizetésnek az engedélyezésére költségvetési kötelezettségvállalás és rendelkezésre álló előirányzatok nélkül került sor (2). n.a. 2011 A Számvevőszék öt olyan esetet talált, összesen 2,9 millió EUR értékben, ahol a költségvetési kötelezettségvállalásokat a jogi kötelezettségvállalásokat követően hagyták jóvá. végrehajtva 2011 A Hivatalnak javítania kell tárgyieszköz-gazdálkodásán. A Hivatal által kifejlesztett immateriális javak esetében nem voltak megbízhatóak a számviteli eljárások és a költségekkel kapcsolatos információk. folyamatban 2011 A Hivatal készpénzkészlete 2011. december 31-én 520 millió eurót tett ki (2010-ben 495 millió eurót). Miután a költségvetési bizottság 2010-ben jóváhagyta a készpénzgazdálkodási politikát, a készpénzt öt tagállam 9 bankjában tartották. végrehajtva A Számvevőszék azonban megjegyzi, hogy a készpénzkészlet továbbra is magas. 2011 A Hivatalnak tökéletesítenie kell a munkaerő-felvételi eljárások átláthatóságát. Nem szabták meg előre a személyes elbeszélgetésekre és írásbeli vizsgákra való behíváshoz szükséges minimális pontszámot; a szóbeli és írásbeli vizsgák kérdéseit nem határozták meg azelőtt, hogy a felvételi bizottságok értékelték a pályázatokat. Ezenkívül a kinevezésre jogosult hatóság nem hozta meg a felvételi bizottságot kinevező döntést, egy esetben pedig nem történt meg a feladatkörök világos elkülönítése a kinevezésre jogosult hatóság és a felvételi bizottság között. végrehajtva (1) A megállapodás szerint a minimálisan leszerződött érték 16,3 millió EUR. A 2011-ben teljesített szolgáltatások összértéke 14,5 millió EUR volt. (2) Ezt a kifizetést a 2012-es költségvetésből teljesítették.

II. MELLÉKLET Belső Piaci Harmonizációs Hivatal (Alicante) Hatáskör és tevékenységek A Szerződésből eredő uniós hatáskör (az Európai Unió működéséről szóló szerződés 36. és 56. cikke) Áruk szabad mozgása Az ipari és kereskedelmi tulajdon védelme által indokolt tilalmak vagy korlátozások nem lehetnek önkényes megkülönböztetés vagy a tagállamok közötti kereskedelem rejtett korlátozásának eszközei. Tilos az Unión belüli szolgáltatásnyújtás szabadságára vonatkozó minden korlátozás a tagállamok olyan állampolgárai tekintetében, akik az Uniónak nem abban a tagállamában telepedtek le, mint a szolgáltatást igénybe vevő személy. […] A Hivatal hatásköre (a Tanács 207/2009/EK rendelete) (az Európai Parlament és a Tanács 386/2012/EU rendelete) Célok A védjegyekkel és a formatervezéssel kapcsolatos közösségi jogszabályok végrehajtása, amelyek egységes oltalmi jogot biztosítanak a vállalkozások számára az Európai Unió teljes területén. A véleménycsere, kutatás, oktatás, kommunikáció, fejlett informatikai támogató eszközök létrehozásának ösztönzése és az ipari tulajdonok ügyeivel kapcsolatos legjobb gyakorlatok elterjesztése. Feladatok — a lajstromozás iránti kérelmek fogadása és iktatása, — a lajstromozás feltételeinek és az uniós jogszabályoknak való megfelelés vizsgálata, — már létező nemzeti védjegyek keresése a tagállamok iparjogvédelmi hivatalaiban, — kérelmek kiadása, — harmadik felek által esetlegesen benyújtott felszólalások vizsgálata, — kérelmek elutasítása vagy bejegyzése a lajstromba, — a visszavonási vagy érvénytelenítési kérelmek vizsgálata, — a döntések elleni fellebbezések kezelése, — a szellemi tulajdonhoz fűződő jogok értékének a tudatosítása, — a szellemi tulajdonhoz fűződő jogok értékének és a szellemi tulajdonnal kapcsolatos jogsértések hatásainak tudatosítása, — a szellemi tulajdonhoz fűződő jogok védelmére szolgáló bevált közigazgatási és magánszektorbeli gyakorlatokra vonatkozó ismeretek bővítése, — a polgárok figyelmének felhívása a szellemi tulajdonnal kapcsolatos jogsértések hatásaira, — a szellemi tulajdonhoz fűződő jogok érvényesítésében érintett személyek szakértelmének növelése, — a szellemi tulajdonnal kapcsolatos jogsértések megelőzésére és kezelésére szolgáló technikai eszközökre vonatkozó ismeretek bővítése, ideértve azokat a helymeghatározási és nyomonkövetési rendszereket is, amelyek segítenek megkülönböztetni az eredeti termékeket a hamisítványoktól, — a szellemi tulajdonjogok terén tevékenykedő tagállami hatóságok közötti, az e jogok érvényesítésével kapcsolatos internetes információcsere javítását segítő mechanizmusok biztosítása, és az e hatóságokkal folytatott és az e hatóságok közötti együttműködés erősítése, — a harmadik országbeli szellemitulajdon-védelmi hivatalokkal való nemzetközi együttműködés erősítésén való munkálkodás a tagállamokkal konzultálva, a szellemi tulajdonjogok érvényesítését szolgáló stratégiák kialakítása és technikák, képességek és eszközök kifejlesztése céljából. Irányítás Igazgatási tanács Összetétel — A tagállamok egy-egy képviselője, a Bizottság egy képviselője és póttagjaik. Feladat — Tanácsadás az elnöknek olyan ügyekben, amelyekért a Hivatal felelős. — Jelöltlisták készítése (125. cikk) az alábbi tisztségekre: elnök, alelnökök, valamint a fellebbezési tanácsok elnökei és tagjai. A Hivatal elnöke — A Tanács nevezi ki az igazgatótanács által összeállított, legfeljebb három jelöltet tartalmazó lista alapján. Költségvetési bizottság Összetétel — A tagállamok egy-egy képviselője, a Bizottság egy képviselője és helyetteseik. Feladat — A költségvetés és a pénzügyi szabályzat elfogadása, mentesítés megadása az elnöknek, és a visszakeresési jelentések költségének megállapítása. A kérelmekhez kapcsolódó döntések Döntéshozók: a) a védjegyelbírálók; b) a felszólalási osztályok; c) a védjegy-igazgatási és jogi osztály; d) a törlési osztályok; e) a fellebbezési tanács. Külső ellenőrzés Európai Számvevőszék. A zárszámadás elfogadásáért felelős hatóság A Hivatal költségvetési bizottsága. A Hivatal rendelkezésére bocsátott erőforrások 2012-ben (2011) Költségvetés 429 (387) millió EUR. Létszám 2012. december 31-én A létszámtervben szereplő állások száma 775 (732), ebből betöltött: 680 (629) + 138 (121) egyéb alkalmazott (szerződéses alkalmazottak, kirendelt tagállami szakértők, helyi munkaerő-kölcsönzés útján alkalmazott munkatársak, különleges tanácsadók) Teljes létszám 818 (750) Termékek és szolgáltatások 2012-ben (2011) Védjegyek Kérelmek száma: 107 924(105 859) Bejegyzések száma: 95 645(93 849) Felszólalási ügyek száma: 16 634(17 026) Fellebbezések a fellebbezési tanácsokhoz: 2 339(2 622) Folyamatban levő fellebbezések: 2 352(2 573) Formatervezés Beérkezett formatervek: 92 175(87 473) Bejegyzett formatervek: 78 658(77 665) Forrás: a Hivataltól származó adatok.